Diari Oficial de la Generalitat Valenciana


Sumari del DOGV 3776, del 21-06-2000 (2000/4577)

RESOLUCIÓ de 17 d'abril de 2000, de la Direcció General d'Indústria i Energia per la qual s'autoritza administrativament i s'aprova a Iberdrola, SA la reforma de la subestació transformadora de 66/20/11 kV denominada STR Noumoles (València).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/4577


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 17 d'abril de 2000, de la Direcció General d'Indústria i Energia per la qual s'autoritza administrativament i s'aprova a Iberdrola, SA la reforma de la subestació transformadora de 66/20/11 kV denominada STR Noumoles (València). [2000/M4577]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA relatiu al projecte d'execució de reforma de la subestació transformadora de 66/20/11 kV denominada STR Noumoles (València).
  
Atés que la sol·licitud indicada ha seguit en el Servicio Territorial d'Indústria i Energia de València la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en el Decret 2.619/1966, d'aquesta mateixa data, sobre expropiació forçosa en matèria d'instal·lacions elèctriques; i en la Llei 54/1997, de 27 de novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vist l'informe favorable emés per l'òrgan instructor de l'expedient, de data 26 de gener de 2000.
  
Aquesta Direcció General d'Indústria i Energia resol:
  
Primer
  
Autoritzar a Iberdrola, SA la reforma de la subestació transformadora de 66/20/11 kV denominada STR Noumoles (Valencia), segons projecte firmat pel senyor Tomás Muruzábal Sitges, visat pel Col·legi Oficial d'Enginyers Industrials de València amb dates 2 d'agost de 1999 i 23 de març de 2000, les característiques principals de la qual, una vegada realitzades les obres de reforma són les següents:
  
Tensió de 66 kV
  
De tipus intempèrie, disposa d'un doble sistema de barres de 66 kV, preparat per a quatre posicions de transformació de 20 MVA cada una i per a quatre entrades o eixides de cables. Las posicions són ocupades de la següent forma:
  
- Dues posicions de línia procedents de la S.T. Vivers.
  
- Dues posicions de línia procedents de la S.T. Torrent.
  
- Quatre posicions de transformador.
  
- Una posició d'acoblament.
  
Totes les posicions de línia i la posició de acoblament estan equipades amb interruptors de 72,5 kV i 1.500 MVA amb comandament a distància i rearmament per motor elèctric, amb seccionadors de posada a terra en les posicions de connexió de cables.
  
Les posicions de transformador estan equipades amb interruptors de 60 kV, 600 A i 1.000 MVA, amb comandament a distància i rearmament per motor elèctric i dos seccionadors.
  
Els transformadores són trifàsics, tipus intempèrie i refrigeració forçada per ventiladors, de 20 MVA de potència i relació 64, 62, 60/11, 6,35 kV + 5,15%. Connexió estrella, estrella, triangle. Tenen ajustadors per als canvis de tensió i proteccions de relé Buchholz i termòmetre.
  
Tensió d'11 kV
  
A l'eixida dels transformadors es disposa d'un doble embarrat d'11 kV en intempèrie on es troben instal·lats per a cada transformador dos seccionadors selectors de barra per a alimentar des de cada transformador a l'un o l'altre embarrat.
  
A l'interior de l'edifici es disposa de dos embarrats, un de principal i un altre de transferència, dels quals s'alimenten dos mòduls de cel·les de maçoneria que contenen interruptors, seccionadors i transformadors de mesura per al comandament, protecció i mesura de cada una de les posicions.
  
Quadre de control
  
- El de 66 kV està compost de cinc plafons dobles on es troba disposat al front un esquema sinòptic, els aparells de mesura directa i els polsadors de comandament a distància; i en la part posterior es troben col·locats els comptadors i els relés de protecció.
  
- El d'11 kV conté el comandament i la senyalització de mitjana tensió.
  
Serveis auxiliars
  
- Una bateria d'acumuladors de plom de 378 A-h de capacitat.
  
- Un rectificador de seleni per a la seua càrrega.
  
- Un quadre de serveis auxiliars de corrent contínua i corrent alterna alimentat des de dos transformadors de 160 kVA.
  
La reforma consisteix essencialment en:
  
- Substitució de les cel·les d'11 kV per unes altres de SF6 en l'interior de l'edifici.
  
- Substitució del parc de 66 kV per cel·les blindades de SF6 allotjades a l'edifici.
  
- Substitució dels transformadors existents (4) per 3 allotjats també dins de l'edifici.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 6 meses comptats a partir de la notificació d'aquesta resolució.
  
3. El titular donarà compte de l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
Aquesta resolució no és definitiva en via administrativa i contra ella podrà interposar-se recurs d'alçada davant el conseller d'Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.